

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

**Kantonalna uprava civilne zaštite**

**KANTONALNI OPERATIVNI CENTAR CIVILNE ZAŠTITE**

Broj:17-40-1-102/22

Goražde, 14.04.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde u posljednja 24 sata, na području BPK Goražde zabilježeno je slijedeće.

 PVJ Goražde

 Dana 13.04.2022. godine Profesionalna vatrogasna jedinica je dobila dojavu da je u u ulici Šukrije Kukavice usljed pucanja vodovodne cijevi došlo do plavljenja podrumskih prostorija stambenog objekta (kuće) vlasnika Čeljo Huseina. Odmah po dojavi u 08:25 sati jedno vozilo i dva vatrogasca izlaze na lice mjesta i vrše ispumpavanje vode iz podrumskih prostorija, te intervenciju završavaju u 08:50 sati. Dana 13.04.2022.godine Profesionalna vatrogasna jedinica je dobila dojavu o pojavi požara na šiblju i niskom rastinju lokalitet Gradac, MZ-a Posestra. Odmah po dojavi u 13:45 sati jedno vozilo i tri vatrogasca izlaze na lice mjesta provode akciju gašenja požara i istu završavaju u 16,30 sati. Dana 13.04.2022. godine Profesionalna vatrogasna jedinica je dobila dojavu o pojavi požara na divljoj deponiji lokalitet naselje Belvedere. Odmah po dojavi u 19:41 sati jedno vozilo i dva vatrogasca izlaze na lice mjesta provode akciju gašenja požara i istu završavaju u 20:32 sati.

A tim Federalne uprave civilne zaštite:

 Po ranije zaprimljenoj dojavi od preduzeća koje se bavi otkupom sekundarnih sirovina, A tim Federalne uprave civilne zaštite je 13.04.2022. godine izašao na lokaciju bivšeg otpada Dubište – MZ Zupčići gdje je pronašao određene količine različitih vrsta NUS-a. Uz obezbjeđenje pripadnika policije BPK-a Goražde A tim Federalne uprave civilne zaštite je na licu mjesta izvršio uništavanje manjeg dijela pronađenog NUS-a, dok je ostatak pronađenog NUS-a izmjestio i uskladištio na propisani način.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljen je 31 pregled. Pored toga izvršena su i 2 prijema pacijenata koji su zadržani na liječenju u Kantonalnoj bolnici Goražde.

 Nisu zabilježene pojave novih niti aktiviranja postojećih klizišta.

 Kada je riječ o vodosnadbjevanju na području BPK Goražde, u protekla 24 sata nije bilo problema u snadbjevanju stanovništva vodom.

 Vodostaji svih vodotokova na području BPK-a Goražde su stabilni i u granicama za ovo doba godine.

 Prema informaciji Elektrodistribucije-poslovna jedinica Goražde u posljedna 24h nije bilo prekida u snadbjevanju električnom energijom.

 Na osnovu informacije Direkcije za ceste BPK-a Goražde na regionalnim putnim pravcima R-448 i R-448A saobraćaj se odvija normalno i bez problema.

DNEVNI IZVJEŠTAJ

o epidemiološkoj situaciji u vezi COVID-19 na području BPK Goražde

|  |  |
| --- | --- |
| Izvještaj za dan: | 13.04.2022. |
|  |  |

 Zaključno sa 12.04. pod zdravstvenim nadzorom su 2 osobe sa područja BPK-a Goražde. Dana 13.04. uzorkovan je materijala kod 23 osobe, 6 u Kantonalnoj bolnici Goražde, 14 Dom zdravlja Gorazde, 2 Dom zdravlja Ustikolina i 1 Dom zdravlja Prača. Završena su testiranja i prema rezultatima nema pozitivnih osoba na COVID-19 .

Zaključno sa 13.04. na području BPK-a Goražde je 1 aktivno zaražena osoba koronavirusom (COVID-19), oporavljeno je ukupno 3955 osoba, a 127 osobe je preminulo (115 iz Goražda, 8 iz Ustikoline i 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Ramo Živojević*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-

*odHHHHJHHHhjsdkjkfekl*Adresa: Ul. 1. Slavne višegradske brigade 2a, 73000 Goražde, BiH Tel: 038 224 027, Fax: 038 228 729, mail: kocbpk@gmail.com